C 407/4

IZVEDBENI SKLEP KOMISIJE

z dne 4. decembra 2015

o objavi enotnega dokumenta iz člena 94(1)(d) Uredbe (EU) št. 1308/2013 Evropskega parlamenta in Sveta v Uradnem listu Evropske unije ter sklicu na objavo specifikacije proizvoda za ime v vinskem sektorju

(Dons (ZOP))

(2015/C 407/06)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (1) ter zlasti člena 97(3) Uredbe,

ob upoštevanju naslednjega:

Danska je vložila vlogo za zaščito imena „Dons“ v skladu z določbami Uredbe (EU) št. 1308/2013 o zaščiti označb porekla in geografskih označb za vino. V skladu s členom 97(2) navedene uredbe je vlogo Danske preučila Komisija.

Pogoji iz členov od 93 do 96, člena 97(1) in členov od 100 do 102 Uredbe (EU) št. 1308/2013 so izpolnjeni.

V Uradnem listu Evropske unije bi bilo zato treba objaviti enotni dokument iz člena 94(1)(d) navedene uredbe in sklic na objavo specifikacije proizvoda iz predhodnega nacionalnega postopka za preučitev vloge za zaščito imena „Dons“, da se omogoči vložitev ugovorov v skladu s členom 98 Uredbe (EU) št. 1308/2013 –

SKLENILA:

Edini člen

Enotni dokument iz člena 94(1)(d) Uredbe (EU) št. 1308/2013 in sklic na objavo specifikacije proizvoda za ime „Dons“ (ZOP) sta določena v Prilogi k temu sklepu.

V skladu s členom 98 Uredbe (EU) št. 1308/2013 je objava tega sklepa podlaga za uveljavljanje pravice do ugovora zoper zaščito imena iz prvega odstavka tega člena v dveh mesecih od datuma objave.

(1) UL L 347, 20.12.2013, str. 671.

PRILOGA

ENOTNI DOKUMENT

1. Ime za registracijo

Dons

2. Vrsta geografske označbe

ZOP – zaščitena označba porekla

3. Kategorije proizvodov vinske trte

5. Kakovostno peneče vino

4. Opis vina

Analizne zahteve

Merila sprejemljivosti za Dons

— vsebnost jabolčne kisline: < 0,3 g/l

— vsebnost ogljikovega dioksida: > 4 bari nadpritiska pri 20 °C

— vsebnost ostanka sladkorja: < 25 g/l

Kakovostno peneče vino Dons organoleptično zaznamuje posebna „izrazita“ kislost. Peneča vina so lahka in elegantna, prevladujejo sveže kisline, ki nastanejo s pretvorbo prvotne visoke vsebnosti jabolčne kisline v mlečno kislino. Pri vonju je zaznati pridih citrusa/limete/bezga in značilni vonj po zapečenem z dolgim pookusom, ki se konča z občutki kislosti.

Po videzu je vino prosojno z odtenki od bele do rožnate/rdečkaste/svetlo rdeče in tankimi, drobnimi in obstojnimi mehurčki.

Splošne analizne lastnosti Največji delež skupnega alkohola (v vol. %): Najmanjši dejanski delež alkohola (v vol. %): 10,0 Najnižja skupna vsebnost kisline 4,5 g/l, izražena kot vinska kislina Najvišja vsebnost hlapnih kislin (v tisočinkah enote na liter) 16,66 Najvišja skupna vsebnost žveplovega dioksida (v miligramih na liter) 150

5. Postopki proizvodnje vina

(a) Osnovne enološke prakse

Stiskanje grozdja

Posebni enološki postopki

Uporabljeni postopek stiskanja je rahlo stiskanje celih grozdov pri tlaku do 1,6 bara.

Trgatev, prebiranje in stiskanje

Metode gojenja

Grozdje je treba ročno trgati, preden doseže polno fiziološko zrelost, da se ohrani visoka vsebnost kisline, zlasti jabolčne.

Grozde je treba ročno prebirati po ustreznih navodilih.

Vrenje

Poseben enološki postopek

Vino postane peneče z drugim alkoholnim vrenjem v steklenici. Skupni delež alkohola v cuvéeju je po prvem vrenju najmanj 9 %.

Pred drugim vrenjem poteka v cuvéeju jabolčno-mlečnokislinsko vrenje.

Proizvodni postopek, vključno s staranjem, traja vsaj devet mesecev od začetka vrenja.

Vrenje je zasnovano tako, da iz cuvéeja naredi peneče vino, cuvée pa mora v steklenici počivati na drožeh najmanj 180 dni.

Po vrenju v steklenici se proizvod loči od droži z degoržiranjem.

(b) Največji donosi

5 000 kilogramov grozdja na hektar

6. Opredeljeno območje

Opredeljeno območje zajema: mesto Dons blizu Koldinga na Danskem; natančneje tunelsko dolino rečno-ledeniškega proda in peščenih odkladnin znotraj katastrskega okrožja Dons By, Almind. Katastrsko okrožje Dons By s površino 853 ha je v zemljiškem katastru jasno razmejeno vse od leta 1821.

Vinogradi ležijo na nadmorski višini med 25 in 60 m ter blizu morja, približno sedem km od Koldinškega fjorda.

7. Glavne sorte grozdja

zalas perle

cabernet cortis

orion

madeleine angevine

solaris

rondo

regent

modri pinot

8. Opis povezave

Vinogradi ležijo okrog mesta Dons na nadmorski višini med 25 in 60 m ter približno sedem km od morja. Območje je tunelska dolina, nastala s podledeniško erozijo, z jezeri, ki so se oblikovala v kotanjah mrtvega ledu, strmimi pobočji in s hranili revno resavo na peščenih odkladninah.

Analizni parametri se razlikujejo od klasičnih penečih vin po višji vsebnosti mlečne kisline, ki je posledica severnejših rastnih razmer.

Značilnosti vina, zlasti njegova kislost, izhajajo iz zemljepisnih razmer območja in njegovega posebnega rastišča, za katerega so značilne s hranili revne prodnate naplavine in globoke plasti peska občutno nad podzemnimi vodonosniki, zaradi česar imajo trte močne pokončne korenike, ter iz izbora razmeroma odpornih sort.

9. Bistveni dodatni pogoji

Način pridelave

Pravni okvir

Zakonodaja EU

Vrsta dodatnega pogoja

Dodatne določbe v zvezi z označevanjem

Opis pogoja

Sklic na način pridelave: na etiketi mora biti naveden izraz „vrenje v steklenici“ ali „vrenje v steklenici s tradicionalno metodo“, kakor je ustrezno in dokumentirano s trajanjem vrenja na drožeh.

Simbol EU

Pravni okvir

Zakonodaja EU

Vrsta dodatnega pogoja

Dodatne določbe v zvezi z označevanjem

Opis pogoja

Uporaba simbola EU: skupaj s simbolom EU mora biti navedba „zaščitena označba porekla“.

Sorta vinske trte

Pravni okvir

Zakonodaja EU

Vrsta dodatnega pogoja

Dodatne določbe v zvezi z označevanjem

Opis pogoja

Sorta vinske trte: če je bila za proizvodnjo proizvoda uporabljena samo ena sorta vinske trte, jo mora etiketa navajati; če je bilo za proizvodnjo proizvoda uporabljenih več sort vinske trte, zajetih v specifikaciji proizvoda, se lahko proizvajalec odloči, da na etiketi navede vse sorte v padajočem vrstnem redu ali opustiti njihovo navedbo.

Označevanje leta trgatve

Pravni okvir

Zakonodaja EU

Vrsta dodatnega pogoja

Dodatne določbe v zvezi z označevanjem

Opis pogoja

Leto trgatve: če je vino proizvedeno iz enega samega letnika, mora etiketa navajati leto trgatve; če je vino zvrst več letnikov, ni treba označiti leta trgatve.

Stekleničenje

Pravni okvir

Zakonodaja EU

Vrsta dodatnega pogoja

Pakiranje na opredeljenem območju

Opis pogoja

Stekleničenje

V skladom z oddelkom (c) specifikacije proizvoda je treba proizvod pridelati, proizvesti in stekleničiti na opredeljenem območju, saj se je to izkazalo za temeljni pogoj za dosego značilne kakovosti. Poleg tega bi prevoz z območja lahko vplival na posebne načine pridelave pri skladiščenju, degoržiranju in staranju, kar bi poslabšalo kakovost zunaj vinarjevega nadzora. Na območjih, ki mejijo na tistega, ki ga zajema vloga, ni proizvodnje vina.

Povezava na specifikacijo proizvoda

http://www.foedevarestyrelsen.dk/SiteCollectionDocuments/Kemi%20og%20foedevarekvalitet/Varestandarder-handelsnormer-kvalitet/Produktspecifikation%20Dons%20rev%20nov%202014%20(2).pdf